**KISKŐRÖS VÁROS KÉPVISELŐ-TESTÜLETE**

4-2/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. január 30-án (csütörtök) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Barkóczi László, Filus Tibor, Gmoser István, Kecskeméti János, Kudron Tamás, Pethő Attila, Szabó Adrián, Szedmák Tamás képviselők (9 fő)

dr. Turán Csaba jegyző

 Lucza Alexandra jegyzőkönyvvezető

**Távol maradt:** Ba Edit, Kissné Aszódi Daniella, Pohankovics András képviselők (3 fő)

**Meghívottként részt vett:** Kovács Enikő a Kunság Média Nonprofit Kft. ügyvezetője

dr. Nagy Gabriella, Molnár Éva, Korányi Adrienn, Kutyifa Sándorné Sinkovicz Csilla a Polgármesteri Hivatal munkatársai.

Aszódi János, Fodor Tamás, Rideg László a Bizottságok nem képviselő tagjai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 9 „igen” szavazattal az alábbi napirendet fogadta el:

**N A P I R E N D:**

1. AZ ÖNKORMÁNYZAT ÁLTAL ADOMÁNYOZHATÓ ELISMERÉSEKRŐL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Jegyző

1. TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL

**Előterjesztő:** Polgármester

**Előadó:** Pénzügyi osztályvezető

1. TULAJDONOSI HATÁSKÖRÖK GYAKORLÁSA A KŐRÖSKOM NONPROFIT KFT-NÉL

**Előterjesztő:** Polgármester

**Előadó:**  Pénzügyi osztályvezető

1. A 4526 HRSZ-ON NYILVÁNTARTOTT KISKŐRÖS, NYÁRFA U. 35. SZÁM ALATTI INGATLAN (ERDŐTELKI ÓVODA) INGYENES HASZNÁLATBA ADÁSA

**Előterjesztő:** Polgármester

**Előadó:** Pályázati referens I.

1. 50/2021.sz. KÉPVISELŐ- TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Pályázati referens I.

1. A KISKŐRÖS 2724 HRSZ-ON NYILVÁNTARTOTT, TERMÉSZETBEN ERDŐTELKI ÚT 15. SZÁM ALATTI INGATLAN TULAJDONBA VÉTELE ADÁSVÉTEL ÚTJÁN

**Előterjesztő:** Polgármester

**Előadó:** Vagyongazdálkodási referens

1. **napirend**

AZ ÖNKORMÁNYZAT ÁLTAL ADOMÁNYOZHATÓ ELISMERÉSEKRŐL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyző.**

**dr. Turán Csaba jegyző** elmondta, hogy Kiskőrös Város Önkormányzata Képviselő-testületének az Önkormányzat által adományozható elismerésekről szóló 25/2004. (IX.30.) önkormányzati rendelete értelmében „Kiskőrös Város Díszpolgára” cím adományozható a város, az ország fejlődésének, érdekeinek előmozdításában, illetve a nemzetközi életben kifejtett kimagasló tevékenységért. A rendelet módosítása vált szükségessé, mert a „Kiskőrös Város Díszpolgára” cím elismeréssel járó plaketten és díszoklevélen kívül, a cím birtokosa a jövőben egy a város címerével ellátott arany emlékgyűrűt is kap, a cím rangjához méltóan.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 9 „igen” szavazattal az alábbi rendeletet alkotta:

**Kiskőrös Város Önkormányzata**

 **Képviselő-testületének**

**2/2025. (...) önkormányzati rendelete**

**az Önkormányzat által adományozható elismerésekről szóló 25/2004. (IX. 30.) önkormányzati rendelet módosításáról**

[1] Kiskőrös Város Önkormányzatának Képviselő-testülete az önkormányzat által adományozható elismerések körét és eljárásrendjét, valamint a kegyeleti rendelkezéseket és a nemzeti ünnepek megtartásának rendjét jelen rendeletben szabályozza.

[2] Kiskőrös Város Önkormányzatának Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

**1. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet 2. § (2) bekezdése helyébe a következő rendelkezés lép:

„(2) A „Kiskőrös Város Díszpolgára” feliratú, a város címerét ábrázoló plakett, a város címerével ellátott arany emlékgyűrű és díszoklevél átadására általában a március 15-én tartandó ünnepségen kerül sor, de indokolt esetben a Képviselő-testület az adományozásról szóló határozatában más időpontot is megjelölhet.”

**2. §**

Ez a rendelet a kihirdetését követő napon lép hatályba.

1. **napirend**

TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kunság-Média Kft. 100 %-ban Önkormányzati tulajdonú Kft., melynek ügyvezetője azzal a kéréssel fordult Kiskőrös Város Önkormányzatához, hogy a forgótőke pótlására anyagi hozzájárulást biztosítson 20 millió Ft értékben. A pótbefizetés a Társaság által működtetett médiák, médiafelületek üzemeltetése céljából, a Társaság működési költségeinek fedezésére szolgálna.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**dr. Turán Csaba jegyző** jelezte, hogy a Felügyelő Bizottság tárgyalta és elfogadásra javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**11/2025. sz. Képv. test. hat.**

Tulajdonosi hatáskörök gyakorlása a Kunság-Média Nonprofit Kft.-nél

**HATÁROZAT**

A Képviselő-testület elrendeli Kiskőrös Város Önkormányzatának a Kunság-Média Nonprofit Szolgáltató Korlátolt Felelősségű Társaság (továbbiakban: Társaság) vesztesége fedezetére egyszeri pótbefizetés teljesítését 20.000.000 Ft – azaz húszmillió forint - értékben, átutalással, legkésőbb 2025. február 15-éig egyösszegben. A pótbefizetés a Társaság által működtetett médiák, médiafelületek üzemeltetése céljából, a Társaság működési költségeinek fedezésére szolgál figyelemmel arra, hogy a Társaság által működtetett médiák, médiafelületek üzemeltetése a Társaság rendelkezésre álló pénzügyi eszközeit meghaladó forrás igényt támaszt.

**Felelős:** polgármester

 ügyvezető

**Határidő:** 2025. február 15.

1. **napirend**

TULAJDONOSI HATÁSKÖRÖK GYAKORLÁSA A KŐRÖSKOM NONPROFIT KFT-NÉL *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondoksági menedzser

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kőröskom Nonprofit Kft. 100 %-ban Önkormányzati tulajdonú Kft., mely 50 millió Ft összegben folyószámlahitel szerződést kötött a K&H Bank Zrt. pénzintézettel határozatlan időre, mely folyószámlahitel keretét 2025. évben is szeretné fenntartani.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Pethő Attila képviselő jelezte, hogy a Felügyelő Bizottság tárgyalta és elfogadásra javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**12/2025. sz. Képv. test. hat.**

Tulajdonosi hatáskörök gyakorlása a Kőröskom Nonprofit Kft.-nél

**HATÁROZAT**

Kiskőrös Város Önkormányzatának Képviselő-testülete hozzájárul, hogy Kőröskom Nonprofit Kft. az IBD-MUN-20-0111/KŐ/1 számú a K&H Bank Zrt.-el megkötött folyószámlahitel szerződés 3. (2) pontjában meghatározottak szerint a folyószámlahitel keretet a 2025. évben is fenntartsa és igénybe vegye.

**Felelős:** polgármester

 ügyvezető

**Határidő:** értelemszerűen

**4. napirend**

A 4526 HRSZ-ON NYILVÁNTARTOTT KISKŐRÖS, NYÁRFA U. 35. SZÁM ALATTI INGATLAN (ERDŐTELKI ÓVODA) INGYENES HASZNÁLATBA ADÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati referens I.

**Domonyi László polgármester** az előterjesztés szóbeli ismertetésére felkérte **Korányi Adrienn Pályázati referenset.**

**Korányi Adrienn Pályázati referens** elmondta, hogy Kiskőrös Város Önkormányzata forgalomképtelen törzsvagyonát képező Kiskőrös, 4526 hrsz-ú természetben Kiskőrös, Nyárfa utca 35. szám alatti, kivett általános iskola rendeltetésű ingatlan, mely Erdőtelek központi részén helyezkedik el, és óvodai funkciót tölt be az épület. Erdőtelken is nagy szerepet kap a szlovák nemzetiségi hagyományok ápolása a nemzetiségi nyelv oktatása, megőrzése, ezért a nemzetiségek jogairól szóló 2011. évi CLXXIX. törvényben foglalt közösségi nemzetiségi jogokra figyelemmel szeretné Kiskőrös Város Szlovák Nemzetiségi Önkormányzata ingyenesen használatba venni a Kiskőrösi Óvodák Erdőtelki óvodájának épületét szlovák nemzetiségi hagyományok ápolása céljára.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**13/2025. sz. Képv. test. hat.**

A 4526 hrsz-on nyilvántartott Kiskőrös, Nyárfa u. 35. szám alatti ingatlan (Erdőtelki Óvoda) ingyenes használatba adása

**HATÁROZAT**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 4526 hrsz-on nyilvántartott, természetben Kiskőrös, Nyárfa utca 35. szám alatti, kivett Általános iskola rendeltetésű ingatlant (Erdőtelki óvoda) meghatározott időtartamra, 2025. január 30. napjától 2032. január 30. napjáig ingyenes használatba adja Kiskőrös Város Szlovák Nemzetiségi Önkormányzata részére, a határozat mellékletét képező haszonkölcsön szerződésben foglalt feltételekkel, a nemzetiségi hagyományápolással összefüggő közfeladatai ellátására.
2. felhatalmazza a polgármestert a határozat mellékletét képező haszonkölcsön-szerződés megkötésére.

**Felelős:** elnök

**Határidő:** értelemszerűen

*Melléklet a 13/2025. számú testületi határozathoz*

**HASZONKÖLCSÖN-SZERZŐDÉS**

amely létrejött egyrészről **Kiskőrös Város Önkormányzata** *(Székhely: 6200 Kiskőrös, Petőfi Sándor tér1., törzskönyvi azonosító szám: 724782, statisztikai számjel: 15724784-8411-321-03, adószáma: 15724784-2-03, képviseli: Domonyi László polgármester)*, mint az ingatlan tulajdonosa ***(a továbbiakban: Kölcsönadó)***,

másrészről **Kiskőrösi Óvodák** (Székhely: 6200 Kiskőrös, Kőrisfa utca 14., törzskönyvi azonosító szám: 803692, statisztikai számjel: 15803696-8510-322-03, adószáma: 15803696-1-03, képviseli: Csatlós Erzsébet igazgató), mint üzemeltető **(a továbbiakban: Üzemeltető)**

harmadrészről, **Kiskőrös Város Szlovák Nemzetiségi Önkormányzata** (Levelezési cím: 6200 Kiskőrös, Petőfi S. tér 1., statisztikai számjel: 15777184-8411-371-03, adószáma: 15777184-1-03, képviseli: Györk Ernőné elnök), mint kölcsönvevő **(a továbbiakban: Kölcsönvevő)** (a továbbiakban: Szerződő Felek) között az alulírott napon és helyen, az alábbi feltételek mellett:

1. Tulajdonos – a Polgári Törvénykönyvről szóló 2013. évi V. törvény 6:357. §-a, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 16. pontja, valamint a Képviselő-testület ……./2025. számú határozata alapján – a Szlovák Nemzetiségi Önkormányzat részére haszonkölcsönbe adja az Önkormányzat korlátozottan forgalomképes törzsvagyonát képező és kizárólagos tulajdonában lévő, Kiskőrös belterületi 4526 hrsz-on nyilvántartott, természetben a 6200 Kiskőrös, Nyárfa utca 35. szám alatt lévő Erdőtelki óvoda rendeltetésű ingatlant (a továbbiakban: ingatlan).
2. Kölcsönvevő az 1. pont szerint kölcsönvett ingatlant kizárólag közérdekű – kulturális örökség helyi védelme, nemzetiségi ügyek, nemzetiségi hagyományok ápolása, nemzetiségi önazonosságuk ápolása, megőrzése, átörökítése - tevékenységével összefüggő célokra használhatja.
3. Kölcsönvevő az 1. pontban biztosított ingatlant a rendeltetésszerű használatának, valamint a szerződésnek megfelelően, továbbá a rendes gazdálkodás szabályai szerint köteles működtetni, használni.
4. Szerződő Felek megállapodnak, hogy Kölcsönadó az 1. pontban nevesített ingatlant határozott 7 éves időtartamra 2025. január 30. napjától 2032. január 30. napjáig adja Kölcsönvevő ingyenes használatába.
5. Kölcsönvevő köteles a nemzetiségek jogairól szóló 2011. évi CLXXIX. törvény (a továbbiakban: nemzetiségi törvény) rendelkezései szerint a nemzetiségi önazonosságuk megőrzése érdekében a nyelvük fejlesztésével, hagyományaik megőrzésével, a nemzetiségi kultúra ápolásával, továbbörökítésével összefüggő tevékenységeket folytatni. Kölcsönvevő köteles Kölcsönadóval és Üzemeltetővel ezen tevékenységek folytatásában, lebonyolításában együttműködni. Kölcsönvevő a /2025. számú testületi határozatával döntött a használatbavételről. Szerződő Felek megállapodnak abban, hogy a tervezett tevékenységeiket, rendezvényeiket, azok megrendezése előtt 8 nappal köteles az Üzemeltető 70/620-6206 számú telefonszámára vagy személyesen a Kiskőrösi Óvodák (6200 Kiskőrös, Kőrisfa u. 14.) címére bejelenteni.
6. Szerződő Felek megállapodnak, hogy a közüzemi díjak (elektromos áram, földgáz, víz) megtérítése Üzemeltető feladata.
7. Kölcsönadó hozzájárul ahhoz, hogy Kölcsönvevő a jogviszony időtartalma alatt – saját költségén – internet vonalat igényeljen és működtessen a kölcsönvett épületben.
8. Kölcsönvevő kijelenti, hogy a nemzeti vagyonról szóló 2011. évi CXCVI. Tv. 11. § (11) bekezdésében foglaltak alapján átlátható szervezetnek minősül.
9. A megállapodásban foglalt kötelezettségek teljesítését, a közérdekű célok megvalósítását, valamint az ingatlan rendeltetésszerű használatát a Kölcsönadó a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben foglalt feltételekkel, előzetes bejelentést követően jogosult ellenőrizni.
10. Kölcsönvevő az épületben, berendezésekben és a használati tárgyakban az általa okozott kárért felelősséggel tartozik, az okozott kárt köteles saját költségén helyreállítani, megtéríteni.
11. Kölcsönvevő az ingatlant – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a Kölcsönadónak visszaadni. Kölcsönvevő kötelezettséget vállal arra, hogy a Kölcsönadót erről haladéktalanul, írásban értesíti.
12. Kölcsönvevő köteles gondoskodni az ingyenes használatába adott ingatlan takarításáról, tisztán tartásáról és az általa keletkezett nem háztartási szemét elszállításáról.
13. Kölcsönvevő az ingyenes használati jogának gyakorlását további személy/ szervezet részére nem adhatja át.
14. Kölcsönvevő a használatában lévő ingatlan karbantartásáról, belső felújításáról, elektromos és egyéb berendezésének, felszerelésének javításáról, felújításáról és cseréjéről a saját költségére köteles gondoskodni. Kölcsönvevő az ingyenesen használt ingatlan vonatkozásában átalakítási és helyiség eredeti rendeltetését megváltoztató építési munkákat csak a tulajdonos és az üzemeltető előzetes írásbeli hozzájárulásával végezhet. Ez az engedély azonban nem pótolja az ezzel összefüggő egyéb szakhatósági engedélyeket.
15. Szerződő Felek rögzítik, hogy amennyiben Kölcsönadó vagy az Üzemeltető az ingatlanon beruházási, felújítási munkákat eszközöl, úgy az előzetes írásbeli értesítését követően, Kölcsönvevő azt tűrni köteles, ezen időtartamra Kölcsönadó csereingatlant nem ajánl fel.
16. Szerződő Felek megállapítják, hogy az ingyenes használatba adott ingatlan a megállapodás megkötésekor a biztonságtechnikai és tűzvédelmi előírásnak megfelel. Jelen megállapodás időtartama alatt a hatósági előírások betartása Szerződő Felek feladata, az esedékes érintésvédelmi vizsgálatok elvégzése Üzemeltető feladata és saját költségére történik.
17. Kölcsönadó a szerződést írásban felmondhatja, ha Kölcsönvevő a szerződésben vállalt vagy jogszabályban előírt egyéb lényeges kötelezettségét nem teljesíti.
18. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény és a nemzeti vagyonról szóló 2011. évi CXCVI. törvény és a nemzetiségi törvény rendelkezéseit tekintik irányadónak.

Jelen haszonkölcsön-szerződést a Szerződő Felek elolvasás után, mint akaratukkal mindenben megegyezőt, 5 példányban helybenhagyólag írták alá.

Kiskőrös, 2025.

|  |  |  |
| --- | --- | --- |
| Kiskőrös Város Önkormányzata, mint Kölcsönadó képviseletében: |  | Kiskőrös Város Szlovák Nemzetiségi Önkormányzata, mint Kölcsönvevő képviseletében: |
| Domonyi Lászlópolgármester |  | Györk Ernőnéelnök |
|  | Kiskőrösi Óvodák, mint üzemeltető képviseletében: |  |
|  |  |  |
|  | Csatlós Erzsébet |  |
|  | igazgató |  |
| Ellenjegyzem: |  |  |
|  |  |  |
| dr. Turán Csaba |  |  |
| jegyző |  |  |

**5. napirend**

50/2021.sz. KÉPVISELŐ- TESTÜLETI HATÁROZAT MÓDOSÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati referens I.

**Domonyi László polgármester** az előterjesztés szóbeli ismertetésére felkérte **Korányi Adrienn Pályázati referenset.**

**Korányi Adrienn Pályázati referens** elmondta, hogy Kiskőrös Város Önkormányzatának Képviselő-testülete az 50/2021. sz. Képviselő- testületi határozatával arról döntött, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 3139/2 hrsz-on nyilvántartott, természetben Kiskőrös, Petőfi S. út 5. szám alatti, kivett Zsinagóga rendeltetésű ingatlant meghatározott időtartamra, 2021. november 10. napjától 2031. november 09. napjáig ingyenes használatba adja Kiskőrös Város Német Nemzetiségi Önkormányzata részére. Kiskőrös Város Német Nemzetiségi Önkormányzata pályázatot kíván benyújtani a Bethlen Gábor Alapkezelő Zrt. által meghirdetett „Nemzetiségi célú, energiahatékonyságot elősegítő beruházási, felújítási és karbantartási tevékenységek 2025. évi költségvetési támogatására” című pályázati felhívásra, mely projekt keretében a Zsinagóga épületének energetikai fejlesztése valósulna meg.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**14/2025. sz. Képv. test. hat.**

## 50/2021. sz. képviselő-testületi határozat módosítása

**HATÁROZAT**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata forgalomképtelen törzsvagyonát képező, Kiskőrös belterületi 3139/2 hrsz-on nyilvántartott, természetben Kiskőrös, Petőfi S. út 5. szám alatti, kivett Zsinagóga rendeltetésű ingatlant meghatározott időtartamra, 2021. november 10. napjától 2031. november 09. napjáig ingyenes használatba adja Kiskőrös Város Német Nemzetiségi Önkormányzata részére, a határozat mellékletét képező 1.sz. haszonkölcsön szerződés módosításban foglalt feltételekkel, a nemzetiségi nyelvoktatással összefüggő közfeladatai ellátására.
2. felhatalmazza az a polgármestert a határozat mellékletét képező 1.sz. haszonkölcsön-szerződés módosítás megkötésére.

**Felelős:** elnök

**Határidő:** értelemszerűen

*Melléklet a 14/2025. számú testületi határozathoz*

**HASZONKÖLCSÖN-SZERZŐDÉS**

**1.sz. módosítás**

amely létrejött egyrészről **Kiskőrös Város Önkormányzata** *(Székhely: 6200 Kiskőrös, Petőfi Sándor tér1., törzskönyvi azonosító szám: 724782, statisztikai számjel: 15724784-8411-321-03, adószáma: 15724784-2-03, képviseli: Domonyi László polgármester)*, mint az ingatlan tulajdonosa ***(a továbbiakban: Kölcsönadó)***,

másrészről **Petőfi Sándor Városi Könyvtár** *(Székhely: 6200 Kiskőrös, Petőfi tér 4/B., Törzskönyvi azonosító:52111, statisztikai számjele: 15542119-9101-32272-03, adószáma: 15542119-1-03, képviseli: Turán Istvánné igazgató),* mint üzemeltető ***(a továbbiakban: Üzemeltető)***

harmadrészről, ***Kiskőrös Város*** ***Német Nemzetiségi Önkormányzat*** *(Levelezési cím: 6200 Kiskőrös, Petőfi S. tér 1., statisztikai számjel:15777139-8411-371-03, adószáma:15777139-1-03, képviseli: Kincses Mihályné elnök), mint kölcsönvevő* ***(a továbbiakban: Kölcsönvevő)*** *(a továbbiakban: Szerződő Felek) között az alulírott napon és helyen, az alábbi feltételek mellett*:

1. Tulajdonos – a Polgári Törvénykönyvről szóló 2013. évi V. törvény 6:357. §-a, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 16. pontja, valamint a Képviselő-testület 50/2021. számú határozata alapján – a Német Nemzetiségi Önkormányzat részére haszonkölcsönbe adta az Önkormányzat forgalomképtelen törzsvagyonát képező és kizárólagos tulajdonában lévő, Kiskőrös belterületi 3139/2 hrsz-on nyilvántartott, természetben 6200 Kiskőrös, Petőfi S. út 3. szám alatt lévő Zsinagóga rendeltetésű ingatlant (a továbbiakban: ingatlan) határozott 7 éves időtartamra 2021. november 10. napjától 2028. november 09. napjáig.
2. Szerződő Felek közös megegyezéssel a szerződés lejárati dátumát 2031. november 09. napjáig meghosszabbítják.
3. Szerződő Felek rögzítik, hogy jelen módosító szerződés 2. pontja alapján az alapszerződés 6. pontja az alábbi szövegrészre módosul:

*„Szerződő Felek megállapodnak, hogy Kölcsönadó az 1. pontban nevesített ingatlant határozott 7 éves időtartamra 2021. november 10. napjától 2031. november 09. napjáig adja Kölcsönvevő ingyenes használatába.”*

1. Jelen módosítás az alapszerződés egyéb feltételeit nem érinti.

Jelen haszonkölcsön-szerződést a Szerződő Felek elolvasás után, mint akaratukkal mindenben megegyezőt, 5 példányban helybenhagyólag írták alá.

Kiskőrös, 2025.

|  |  |  |
| --- | --- | --- |
| Kiskőrös Város Önkormányzata, mint Kölcsönadó képviseletében: |  | Kiskőrös Város Német Nemzetiségi Önkormányzata, mint Kölcsönvevő képviseletében: |
|  |
| Domonyi Lászlópolgármester |  | Kincses Mihálynéelnök |
|  | Petőfi Sándor Városi Könyvtár,mint üzemeltető képviseletében: |  |
|  |  |
|  | Szabados Anna |  |
|  | igazgató |  |
| Ellenjegyzem: |  |  |
|  |
| dr. Turán Csaba |  |  |
| jegyző |  |  |

**6. napirend**

A KISKŐRÖS 2724 HRSZ-ON NYILVÁNTARTOTT, TERMÉSZETBEN ERDŐTELKI ÚT 15. SZÁM ALATTI INGATLAN TULAJDONBA VÉTELE ADÁSVÉTEL ÚTJÁN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy Kiskőrös Város Önkormányzata „Ingatlanvásárlás a Kiskőrösi Rónaszéki Fürdő koncepciótervében tervezett parkoló kialakításához” megnevezésű projekt keretében megvásárolná a fürdő területével szomszédos 2724 hrsz-on nyilvántartott, 4675 m2 alapterületű természetben Kiskőrös, Erdőtelki út 15. szám alatti kivett lakóház, udvar rendeltetésű ingatlant. Az ingatlan területén infrastrukturális fejlesztésként a fürdő parkolóterületének és camping területének bővítése valósulna meg. Az ingatlanvásárlás a projekt keretében vissza nem térítendő támogatás formájában kerül lefinanszírozásra, az ingatlanforgalmi szakértő az ingatlan vételárát 89.800.000,-Ft összegben határozta meg.

**Pethő Attila,** a Pénzügyi Bizottság elnöke, **Filus Tibor,** a Társadalompolitikai Bizottság tagja, **Kecskeméti János,** az Ügyrendi és Összeférhetetlenségi Bizottság tagja, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**15/2025. sz. Képv. test. hat.**

A Kiskőrös 2724 hrsz-on nyilvántartott, természetben Erdőtelki út 15. szám alatti ingatlan tulajdonba vétele adásvétel útján

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata településfejlesztési közfeladatainak megvalósítása céljából, visszterhes tulajdonszerzés útján megvásárolja Grausza Tamás ½ arányú és Grausza Jánosné ½ arányú tulajdonát képező 2724 hrsz-ú 4675 m2 alapterületű, kivett lakóház, udvar rendeltetésű ingatlant a határozat mellékletét képező adásvételi szerződésben foglalt tulajdonjog-átruházási feltételekkel.
2. felhatalmazza a polgármestert az adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyetért azzal, hogy az adásvétellel és a tulajdonjog ingatlan-nyilvántartásban történő bejegyzésével összefüggő költségeket Kiskőrös Város Önkormányzata viselje.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

További hozzászólás nem volt, így **Domonyi László polgármester** az ülést 8:00 órakor bezárta.

Kmf.

Domonyi László dr. Turán Csaba

polgármester jegyző